《送史道源往宛丘》
宋代·华镇

与君身世本西东，一席虚斋邂逅同。张尉宽衷无巧诋，陶唐遗俗有淳风。

座中未阁红瑶麈，门外还嘶白玉骢。来岁金科新榜上，当看名字冠诸公。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。